is en is lt is hbs_lat tl is is is is is is is is is is is is is is is is is is is is is is is is es is is en is is is es is en is is is is en is is is en is is is is is is is is is is is is is is is is is is is en is is is is is is fi is en is is is en is is en is is is is is is is is en is is is is is is is is en is is is en is is is is is da is is is is sv is en da is is en is is en en is is is is is is is en is is is is is is is is is is is en da is is fi is is en en is is is nb is en is hbs_lat is is vi is is is is en is is is is is cs is cs is fr is is is cs sw ast fr is is fr cs sv is is is is is fr en is is is cs is sk is is is sk sk tr is is is is cs is sk is fr is is is is is cs cs sk is fr is da is is is fr is is is is cs fi is cs da de is is is es is is cs cs is is fr is is is is sv da is sk is de cs is is is is is is cs cs cs sk is cs cs is is is cs sv is is is is is is hu hbs_lat en is en en is is is cs is is is de de cs cs is is vi fi nb is is is is is vi is nb is cs is is is is is cs is cs is is is is is cs es is cs is is cs is is is is is en is cs is cs is cs hu is ms is cs hu is is nb is ca is is is en is is nb et is is is is en is is is is is is is is is is is is fr is is is cs is et is is is vi cs sv is is is lt is hbs_lat tl is is is vo is tl az is is is cs is is en fr en is is vi is is lt is hbs_lat tl is is vo tl az is is is is is sv ms ru is is is es is hbs_lat en is is is en
Gerð heimildaskrár | Heimildaskrá | Bókasafn | Þjónusta | Tækniskólinn - Skóli atvinnulífsins
Þegar notast er við heimildir í ritgerð er nauðsynlegt að skrá þær í sérstaka heimildaskrá. Þar eru tilgreindir ýmsir þættir um heimildina sem gera þeim sem les ritgerðina auðveldara fyrir að finna upplýsingarnar sem byggt er á. Athugið að það þarf alltaf að tilgreina hvaðan upplýsingar sem notast er við eru fengnar. Þetta á bæði við þegar er verið að umorða það sem einhver annar hefur sett fram, svo sem hugmyndir eða rannsóknir og þegar verið er að vitna beint og orðrétt í ummæli einhvers annars.
Heimildaskrá er alltaf skráð eftir ákveðnu kerfi og eru til fleiri en eitt kerfi sem hægt er að styðjast við. Hér á eftir fylgja leiðbeiningar um hvernig á að nota APA kerfið en það er algengt kerfi hér á landi. Hvort sem notast er við APA kerfið eða önnur heimildaskráningarkerfi er mjög mikilvægt að gæta alltaf samræmis í allri heimildaskráningu.
Upplýsingar sem þurfa að koma fram í heimildaskrá, eru eilítið mismunandi eftir heimildum, eins og má sjá á dæmunum hér að neðan. Athugið að mikilvægt er að allar upplýsingar séu sóttar og settar fram eins og á ritinu sjálfu.
Bein tilvitnun er þegar texti er tekinn orðrétt upp eftir öðrum. Utan um beina tilvitnun eru gæsalappir, á íslensku líta þær „svona“ út eða eins og 99 og 66. Ef vitnað er beint í orð annarra má ekki breyta neinu innan gæsalappanna, meira að segja þó að sé prentvilla í textanum! Ef leynist prentvilla má merkja hana sérstaklega með því að skrifa [svo] beint á eftir henni, til þess að lesandinn átti sig á því að prentvillan er hluti af tilvitnuninni og ekki prentvilla í ritgerðinni sjálfri.
Ef tilvitnunin er lengri en 40 orð er hún ekki felld inn í texta heldur er dregin inn með tab takkanum. Þá eru ekki notaðar gæsalappir.
Óbein tilvitnun er þegar það sem aðrir hafa skrifað er umorðað og sagt frá því með eigin orðum. Þegar hugmyndir annarra eru umorðaðar þarf ekki að setja gæsalappir utan um tilvitnunina en samt er nauðsynlegt að setja tilvísun í sviga á eftir til þess að lesandinn átti sig á að þetta sé hugmynd eða efni sem höfundur ritgerðarinnar hefur eftir öðrum.
Þegar beinar eða óbeinar tilvitnanir eru notaðar verður alltaf að geta heimilda. Taka skal fram nafn höfundar, ártal og blaðsíðu í beinni tilvitnun en ef um er að ræða óbeina tilvitnun er yfirleitt ekki þörf á blaðsíðutali. Í APA kerfinu er tilvísun höfð í sviga á eftir tilvitnun inni í textanum.
Í heimildaskrá er heimildum raðað í stafrófsröð eftir nafni höfundar, fornafni Íslendinga en ættarnafni útlendinga.  Séu höfundar fleiri en einn, er nöfnum þeirra raðað eins og þeir koma fyrir á bókarkápu.
Höfundur. (Útgáfuár). Titill. Útgáfustaður: Forlag.
Tilvísun: (Höfundur, ártal, bls. xx)
Garðar Gíslason. (2008). Félagsfræði. Einstaklingur og samfélag. 3. útg. Reykjavík: Mál og menning.
Tilvísun: (Garðar Gíslason, 2008, bls. 27)
Friðrik H. Jónsson og Sigurður J. Grétarsson. (2007). Gagnfræðakver handa háskólanemum. 4. útg. Reykjavík: Háskólaútgáfan.
Tilvísun: (Friðrik H. Jónsson og Sigurður J. Grétarsson, 2007, bls. 98-100)
Eftir einn erlendan höfund (þýðing)
Gombrich, E. H. (2008). Saga listarinnar. Halldór Björn Runólfsson þýddi. Reykjavík: Opna.
Tilvísun: (Gombrich, 2008, bls. 15)
Andrews, Philip og Cope, Peter. (2007). The complete digital photography manual. Everything you need to know to shoot and produce great digital photographs. London: Carlton.
Tilvísun: (Andrews og Cope, 2007, bls. 32)
Ef höfundur er óþekktur, skal skrá ritið undir titli á réttum stað í stafrófsröð.
Bárðar saga Snæfellsáss, (1999). Bjarki Bjarnason bjó til prentunar. Reykjavík: Iðnú.
Tilvísun: (Bárðar saga Snæfellsáss, 1999, bls. 57)
Árni Böðvarsson (ritstjóri). (1996). Íslensk orðabók. 2. útg., aukin og bætt.  Reykjavík: Mál og menning.
Tilvísun: (Árni Böðvarsson, 1996, bls. 325)
Mörður Árnason (ritstjóri). (2002).Ráðhygginn. Í Íslensk orðabók: M-Ö (3. útgáfa, aukin og endurbætt). Reykjavík: Edda.
Tilvísun: (Mörður Árnason, 2002, bls. 1167)
Dóra Hafsteinsdóttir og Sigríður Harðardóttir (ritstjórar). (1990). Turtildúfa. Í Íslenska alfræðiorðabókin (bls. 435-436). Reykjavík: Örn og Örlygur
Tilvísun: (Dóra Hafsteinsdóttir og Sigríður Harðardóttir, 1990, bls. 435-6).
Grein úr greinasafni eftir marga höfunda
Sigurður Þórarinsson. (1974). Sambúð lands og lýðs í ellefu aldir. Í Sigurður Líndal (ritstjóri), Saga Íslands I, (bls. 27-97). Reykjavík: Hið íslenska bókmenntafélag – Sögufélagið.
Tilvísun: (Sigurður Þórarinsson, 1974, bls. 32)
Höfundur. (útgáfuár). Titill greinar. Heiti tímarits, árgangur (tölublað), síðutal
Eftir einn íslenskan höfund
Hilmar Snorrason. (2009). Gömlu skipin. Sjómannablaðið Víkingur, 71(3), s. 25-27.
Tilvísun: (Hilmar Snorrason, 2009, bls. 25)
Gíraffinn dularfulli: Hjartað kemur vísindamönnum í opna skjöldu. (2010). Lifandi vísindi, (1), s. 19-25.
Tilvísun: (Gíraffinn dularfulli: Hjartað kemur vísindamönnum í opna skjöldu, 2010, bls. 22)
Tímarit, sem er skannað inn (til dæmis á timarit.is)
Halldór Jónsson. (1939). Neyðarkall á 182 metrum. Sjómannablaðið Víkingur, 1(1), 12.
Tilvísun: (Halldór Jónsson, 1939, bls. 12)
Greinin er sótt af timarit.is http://timarit.is/view_page_init.jsp?pageId=4224833&issId=288338&lang=is, en af því að hún er skönnuð inn og því nákvæmlega eins og prentaða útgáfan, er hún skráð í heimildaskrá eins og um tímaritið sjálft væri að ræða
Kristín Heiða Kristinsdóttir. (2014, 28. október). Ég er sterkari en ég hélt að ég væri. Morgunblaðið, bls.10.
Tilvísun: (Kristín Heiða Kristinsdóttir, 2014)
Í sumum dagblöðum er eingöngu gefin upp skammstöfun á nafni höfundar eða netfang. Þetta má til dæmis leysa á eftirfarandi hátt:
S.H.Á. (2014, 28. október). Sigið nú 40 metrar. Fréttablaðið, bls. 10.
johanna@frettabladid.is [nafns ekki getið]. (2014, 28. október). Strætó fær tuttugu nýja strætisvagna. Fréttablaðið, bls. 2.
Fiskneysla eykst í heiminum. (2014, 28. október). Morgunblaðið, bls. 15.
(Fiskneysla eykst í heiminum, 2014)
Dagblöð og tímarit á netinu
Höfundur. (ártal) Titill [lýsing á tegund efnis]. Sótt af  http://www._______
Auður Albertdóttir. (2014, 28. október). Aukinn áhugi á ferðum til Vesturheims. Mbl.is. Sótt af http://www.mbl.is/frettir/innlent/2014/10/28/aukinn_ahugi_a_vesturheimsferdum/
Tilvísun: (Auður Albertsdóttir, 2014)
Athugið að stundum ber rafrænt form heimildarinnar sérstakt nafn, samanber Morgunblaðið og mbl.is og þá kemur það heiti fyrir framan slóðina.
Flug að hefjast og gosið að minnka en reikningar flugfélaga og strandaglópa hækka. (2010, 20. apríl) Pressan. Sótt af  http://www.pressan.is/Frettir/LesaFrett/flug-ad-hefjast-og-gosid-ad-minnka-en-reikningar-flugfelaga-og-strandaglopa-haekka
Tilvísun: (Flug að hefjast og gosið að minnka en reikningar flugfélaga og strandaglópa hækka, 2010)
Tobba Marínós. (2014, 27. október). Spikfeitt samviskubit. Kvennablaðið. Sótt af: http://kvennabladid.is/2014/10/27/spikfeitt-samviskubit-2/
Tilvísun: (Tobba Marínós, 2014)
Höfundur. (Ártal, dagur. mánuður). Titill. Heimild. Sótt af http://____
Á hvar.is er fjöldi rafrænna gagnasafna og tímarita, sem flokkast undir viðurkenndar heimildir, t.d. Britannica og Grove Music.
Hér að neðan eru gefin dæmi um hvernig á að skrá rafrænar heimildir af gagnasöfnum.
Buckley, David. (e.d.) Björk. Grove Music Online. Oxford Music Online.  Sótt af http://www.oxfordmusiconline.com/subscriber/article/grove/music/46593
(e.d. þýðir engin dagsetning)
Givenchy, Hubert de. (2010). Encyclopædia Britannica.  Sótt af Encyclopædia Britannica Online http://search.eb.com/eb/article-9036942
Tilvísun: (Givenchy, Hubert, de, 2010)
Athugið að Givenchy, Hubert de er titill greinarinnar sem vitnað er í.
Annað efni á netinu
Þegar vitnað er í heilt vefsvæði er nóg að setja slóð vefsvæðisins beint í textann í sviga og þarf ekki að gera sérfærslu í heimildaskrá.
Reykjavíkurborg. (e.d.). Vinsamlegt samfélag. Sótt af http://reykjavik.is/vinsamlegt-samfelag
Tilvísun: ( Reykjavíkurborg, e.d.)
Hér kemur stofnun í stað höfundar þar sem stofnunin ber ábyrgð á því sem birtist á vefnum. Hið sama á við ef fyrirtæki ber ábyrgð á vefsíðunni. Ef engin stofnun eða fyrirtæki er ábyrgðaraðili þess sem verið er að vitna í er titill settur í stað höfundar og er þá:
Titill greinar. (Ár, dagur. mánuður). Sótt af: vefslóð
Tilvísun: (Titill greinar, ár)
Trausti Jónsson. (2014, 18. október). Norðankast í undirbúningi? [bloggfærsla]. Sótt af http://trj.blog.is/blog/trj/entry/1476152/
Höfundur. [Skjánafn]. (ár, dagur. mánuður). Titill myndbands
[Myndskeið]. Sótt af http://____x
Notandinn sem setur myndbandið inn er skráður sem höfundurinn. Ef vantar raunverulegt nafn höfundar er það leyst á eftirfarandi hátt:
Skjánafn. (ár, dagur. mánuður). Titill myndbands [Myndskeið]. Sótt af http://____x
The Real Grumpy Cat.  (2012,  25.  september). The Original Grumpy Cat [myndskeið].  Sótt  af http://www.youtube.com/watch?v=INscMGmhmX4
Tilvísun: (The Real Grumpy Cat,  2012)
Stundum eru notaðar heimildir sem lesandinn hefur ekki möguleika á að nálgast. Slíkar heimildir geta til dæmis verið viðtöl, tölvupóstar og fyrirlestrar eða annað námsefni frá kennurum. Efni af þessu tagi er ekki skráð í heimildaskrá heldur eru allar upplýsingar um það settar beint inn í textann. Það getur til dæmis litið svona út:
Í viðtali við Ingibjörgu Rögnvaldsdóttur, forstöðumanns bókasafns og upplýsingamiðstöðvar Tækniskólans, þann 12. september 2011, kom fram að almennt leituðu vélstjórnarnemar ekki aðstoðar á bókasafninu við öflun heimilda.
Stefán Þór Herbertsson, vélstjóri á Beiti, hefur áratuga reynslu af báðum þessum kerfum. Hann telur að ekki sé teljandi munur.... (14. október 2011).
Skv. Björgúlfi Jónssyni, sölumanni hjá Ísfelli, er mikill verðmunur á skötuselsnetum eftir því hvar þau eru framleidd (12. nóvember 2011).
Ef um er að ræða viðtal þarf að koma fram fullt nafn viðmælanda og dagsetning viðtalsins. Jafnframt verður að segja deili á viðkomandi til skýringar á því af hverju til hans er leitað.
Þú ert hér: Forsíða > Þjónusta > Bókasafn > Heimildaskrá
Samstarf - alþjóðleg samskipti
Gegn einelti, áreitni og ofbeldi
Handverksskólinn - hár gull föt
Áfangar í boði næstu annir (pdf)
Maskinbefälskolan - kynning á sænsku (pdf)
Áfangar - námsskipulag - útgáfa
Mat á námi úr öðrum skólum
Mat á námi úr öðrum skólum
Ný námskrá, almennt nám - jafngildi
Landslag - málun og skissuvinna
Lesið í skóginn - ferskviðartálgun
ECDIS – Rafrænt sjókorta- og upplýsingakerfi
GMDSS ROC og GOC námskeið
IMDG meðferð á hættulegum farmi
Algengar spurningar og svör
Algengar spurningar og svör
Ljósmyndanámskeið - Stafræn ljósmyndun
Revit þrívíddarforrit - grunnur
Revit þrívíddarforrit - framhald
Tölvuleikjagerð í þrívídd - grunnnámskeið
Undirbúningsnámskeið fyrir sveinspróf í rennismíði
Undirbúningsnámskeið fyrir sveinspróf í rafvirkjun
Undirbúningsnámskeið fyrir sveinspróf í vélvirkjun
GPS staðsetningartæki og rötun
Tækniskólinn / Skóli atvinnulífsins
Sími 514 9000Opið 8:00 - 15:00
Heilsueflandi framhaldsskóli Tækniskólinn á Facebook
This website is built with Eplica CMS